Microdinodes

Microdinodes er en slekt av biller som kryper rundt på bunnen av rennende vann. De voksne billene puster ved hjelp av et såkalt plastron, og trenger ikke komme opp til overflaten etter luft. Til gjengjeld er de avhengige av oksygenrikt vann.

Utseende 
Små (ca. 4 mm), avlange biller. Artene i underfamilien Elminae er glatte og blanke, med litt metallisk glans. Hos denne slekten har dekkvingene gjerne lysbrune bånd ved roten og spissen. Gamle biller kan kjennes på at de er «tilgrodde» med alger og mikroorganismer. Familien kan særlig kjennes på lange fotledd med store klør, som brukes til å klamre seg fast til bunnen. Hodet er lite, antennene er middels lange, 11-leddete, trådformede. Dekkvingene er avlange med punktrekker. Larvene er sylindriske og langstrakte. Ryggplater (tergitter) og bukplater (sternitter) er tydelig markerte. Hodet er ganske lite med korte antenner og små kjever (mandibler). De tre parene med bein er korte og kraftige, og bakkroppen langt tilspisset.

Levevis 
Elvebillene kryper rundt på bunnen av rennende vann. De kan ikke svømme og er avhengige av å klamre seg fast til bunnen. Både larvene og de voksne lever av å skrape alger og detritus fra steiner og grus. Noen få arter lever på vannplanter i stillestående vann.
Larvene puster med gjeller som sitter inne i endetarmen (kan skytes ut), mens de voksne billene har et såkalt plastron. Undersiden er dekket av vannavstøtende (hydrofuge) hår. Disse holder på plass en sølvaktig hinne av luft, og oksygenutveksling skjer mellom denne og det omringliggende vannet. Denne tilpasningen gjør at billene ikke trenger komme til overflaten for å få luft, men til gjengjeld er de avhengige av vann med høyt oksygeninnhold, slik som kaldt, raskt rennende vann. De utvokste larvene kryper på lang og forvandler seg til en puppe i en utgravd hule på bredden. De nyklekte billene kan fly langt, men når de først har funnet en passende bekk slår de seg vanligvis til der for resten av livet. De kan leve flere år.

Utbredelse 
Slekten er utbredt i Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien elvebiller, Elmidae Curtis, 1830
 Underfamilien elvebiller (Elminae) Curtis, 1830
 Slekten Microdinodes Grouvelle, 1906

Liste over artene 

 Microdinodes balfouri Delève, 1967 	 
 Microdinodes basilewskyi (Janssens, 1962) 	 
 Microdinodes bimaculatus Delève, 1965 	 
 Microdinodes blickenstaffi Delève, 1973 	 
 Microdinodes caelatus Delève, 1965 	 
 Microdinodes camerunensis Delève, 1963 	 
 Microdinodes dahli Delève, 1963 	 
 Microdinodes difficilis Grouvelle, 1911 	 
 Microdinodes discedens Delève, 1965 	 
 Microdinodes elegans Delève, 1965 	 
 Microdinodes gabonensis Delève, 1972 	 
 Microdinodes garambanus Delève, 1963 	 
 Microdinodes guineensis Delève, 1965 	 
 Microdinodes illustris (Grouvelle, 1902) 	 
 Microdinodes imagineus Delève, 1965 	 
 Microdinodes insolitus Delève, 1965 	 
 Microdinodes jeanneli Delève, 1946 	 
 Microdinodes leleupi Delève, 1965 	 
 Microdinodes lituratus Delève, 1965 	 
 Microdinodes marlieri Delève, 1965 	 
 Microdinodes melaenus Grouvelle, 1906 	 
 Microdinodes multimaculatus Delève, 1965 	 
 Microdinodes nigrolineatus Delève, 1937 	 
 Microdinodes obscurus Delève, 1965 	 
 Microdinodes octoguttatus Delève, 1967 	 
 Microdinodes ornatus Grouvelle, 1911 	 
 Microdinodes parallelus Delève, 1946 	 
 Microdinodes pillistriatus Delève, 1965 	 
 Microdinodes quadrifasciatus Grouvelle, 1906 	 
 Microdinodes quadrisignatus Grouvelle, 1911 	 
 Microdinodes sexualis Delève, 1965 	 
 Microdinodes similis Delève, 1973 	 
 Microdinodes simoni (Grouvelle, 1895) 	 
 Microdinodes tarsalis Delève, 1942 	 
 Microdinodes tibialis Delève, 1938 	 
 Microdinodes transvaalicus (Grouvelle, 1895) 	 
 Microdinodes troilus Hinton, 1940 	 
 Microdinodes vaalensis Delève, 1965 	 
 Microdinodes venustus Delève, 1965 	 
 Microdinodes villiersi Delève, 1967 	 
 Microdinodes zambesinus (Brancsik, 1914)

Referanser

Litteratur

Eksterne lenker 
 

Elvebiller
Biller formelt beskrevet i 1906